Mikä on Texasin pinta-ala?
Texas
Texas sijaitsee Suurten tasankojen eteläpäässä, Meksikonlahden rannalla. Osavaltio rajoittuu lännessä New Mexicon osavaltioon ja Rio Grande -jokeen, joka on samalla Yhdysvaltojen ja Meksikon välinen raja. Pohjoisessa Texasiin kuuluu ns. "Texas Panhandle", joka sijaitsee Suurilla tasangoilla. Texasin pohjoispuolella sijaitsee Oklahoman osavaltio. Idässä Texas sen sijaan rajoittuu Arkansasin ja Louisianan osavaltioihin. Texasin pinta-ala on 695 622 neliökilometriä ja se on Alaskan jälkeen Yhdysvaltain toiseksi suurin osavaltio. Merkittäviä kaupunkeja ovat Dallas, Fort Worth, Houston, San Antonio, Austin ja Plano.
San Antonio (Texas)
Espanjalaiset perustivat 1718 nykyään Alamona tunnetun lähetysaseman coahuiltecanien pyynnöstä. Sen ympärille kasvoi San Antonion kaupunki, joka on saanut nimensä Antonius Padovalaiselta. Alamo tunnetaan vuoden 1836 taistelusta, joka oli osa kapinaa, jossa Texas irtautui Meksikosta. Texasin liityttyä Yhdysvaltoihin San Antoniosta kehittyi ensin karjatalouden keskus ja sitten merkittävä sotilastukikohta. San Antoniossa on edelleenkin useita Yhdysvaltain asevoimien tukikohtia, jotka vaikuttavat merkittävästi kaupungin talouteen terveydenhuoltolaitosten ja turismin ohella.